Písať vám o tom čo robíme v tieto týždne je vlastne veľmi jednoduché. Tieto týždne sa vôbec nezastavíme a sme tu furt, každý deň od deviatej do ôsmej. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Písať vám o tom čo robíme v tieto dni je vlastne veľmi jednoduché. Objednávame knihy, vykladáme knihy, dopĺňame výbery kníh, hovoríme s vami o knihách. Nezastavíme a sme tu furt, každý deň od deviatej do ôsmej. Keď k nám prídete, môžete nás zažiť v pohybe.
## U nás v kníhkupectve
Prišlo veľa nových kníh, do ktorých by sme sa radi začítali, ale nie je to teraz úplne možné. Stíhame si prečítať anotáciu, zalistovať v nich a nájsť im miesto na pulte s myšlienkou, že sa k nim vrátime po Vianociach. Po Vianociach bude čas na čítanie. No ale už pred Vianocami je potrebné zaobstarať si knihy na pokojnejší čas; či už pre seba, alebo pre ľudí, ktorých máme radi. A na to sme tu.
Kníhkupecký život je o vyberaní kníh. Máme knihy ktoré inde nemajú, ale tiež, ... no také sme my kníhkupectvo, vyberáme si. Vyberať knihy nás baví a pripravili sme výbery aj pre vás. Ono to funguje tak, že ktosi pripraví výber na nejakú tému a ostatní mu do toho kecajú – je to občas celkom sranda. Napríklad takto: Niekto z nás pripravil výber kníh o histórii a iný z nás vravel, že tá kniha o superpočítači z východného bloku tam byť nemusí, a ten, ktorý ju tam dal vravel, že to je predsa podstatná historická záležitosť, ktorá formovala svet pred rokom 1989. A tak je to stále, nekonečné rozhovory: Ešte túto knihu tam daj, a túto tam nedávaj. Bolo to tak aj s výberom feel-good kníh a detských kníh a kníh o spoločnosti, len poézia a duševné zdravie s rodičovstvom sú prekvapivo pokojné kategórie. Ale aj s tým by se dalo čosi. Veď posúďte sami: www.artforum.sk
Za celý rok sa nám podarilo nazbierať aj niekoľko kníh podpísaných autormi a autorkami. Taká podpísaná kniha je darček deluxe. Máme ich v polici pri pokladni. Príďte si z nich vybrať, je ich ešte dosť. Viac písať netreba. Treba sa stretávať. Príďte k nám do kníhkupectva, vyberte si knihu pre seba a pre svojich blízkych aby ste si mali čo čítať, keď budete chcieť mať pokoj od divočiny okolo nás. My to tak robíme už tridsaťpäť rokov. Tešíme sa na vás.
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.